NWR ไร้กระทบ! ศาลยกฟ้อง “คดีบำบัดน้ำเสีย” เหตุตั้งสำรองครบ
NWR แจ้งศาลฎีกาได้มีคําพิพากษายกฟ้องคดีระหว่าง NWR กับ PE ยืนยันไม่ได้รับผลกระทบ หลังมีการตั้งสำรองเต็มจำนวน
NWR แจ้งศาลฎีกาได้มีคําพิพากษายกฟ้องคดีระหว่าง NWR กับ PE ยืนยันไม่ได้รับผลกระทบ หลังมีการตั้งสำรองเต็มจำนวน
18 ส.ค. 2565

บริษัท เนาวรัตน์พัฒนาการ จํากัด (มหาชน) หรือ NWR เปิดเผยว่า เมื่อวันที่ 17 ส.ค.65 ศาลฎีกาได้มีคําพิพากษาคดีแพ่งเกี่ยวเนื่องกับคดีฟื้นฟูกิจการ คดีสาขาหมายเลขแดงที่ พก 14/2560 ระหว่าง บริษัท เนาวรัตน์พัฒนาการ จํากัด (มหาชน) (โจทก์) และ บริษัท พรีเมียร์ เอ็นเตอร์ ไพรซ์ จํากัด (มหาชน) หรือ PE (จําเลย) โดยศาลฎีกาได้มีคําพิพากษายกฟ้อง
ทั้งนี้ เหตุแห่งการพิพากษายกฟ้องในครั้งนี้ บริษัทมิได้รับผลกระทบใดๆ ต่องบกําไรขาดทุนของบริษัท เนื่องจากบริษัทมีการตั้งสํารองค่าเผื่อหนี้สงสัยจะสูญจากลูกหนี้รายดังกล่าวไว้เต็มจำนวนแล้ว และบริษัทสามารถนําผลของคําพิพากษาศาลฏีกาดังกล่าว มาใช้สิทธิทางภาษีได้เต็มจำนวนที่ตั้งสํารองเป็นจำนวนเงินทั้งสิ้น 650,797,184.99 บาท